Otto Dix

Otto Dix (født 2. december 1891, død 25. juli 1969) var en tysk maler og grafiker. Han er mest kendt for sine brutale, men ærlige fremstillinger af 1. verdenskrigs grusomheder og den borgerlige dekadence i mellemkrigstidens Weimarrepublik. Han regnes for en af de vigtigste malere i den Den nye saglighed (Die neue Sachlichkeit).

Ægteparret Martha og Otto Dix havde tre børn: datteren Nelly (1923-55) og sønnerne Ursus (1927-2002) og Jan (1928-2019).

Baggrund og arbejde 
Otto Dix blev født i Untermhaus, som nu er en forstad til Gera i Tyskland. Han var den ældste søn af en smelteovnsarbejder, med en mor som havde skrevet poesi i sin ungdom og en fætter som var maler. Han kom ind på kunst- og kunsthåndværkskolen i Dresden i 1910.
 
Ved udbruddet af den 1. verdenskrig, meldte han sig som frivillig, og blev artilleribefalingsmand med kommando over en maskingeværdeling på Vestfronten. Han deltog i slaget ved Somme, og blev såret flere gange. Han blev forflyttet til Østfronten i 1917, og var der indtil fronten blev nedlagt. Ved krigens afslutning blev han tildelt Jernkorset af anden grad.

Dix blev stærkt berørt af synsindtrykkene han fik i krigen. Krigsminderne blev til kunstneriske arbejder i flere af hans værker, men måske stærkest i mappen med 50 raderinger som han kaldte «Krig» som kom i 1924.

I slutningen af 1918 kom han tilbage til Gera, men kun en kort tid. Han begyndte på Hochschule für Bildende Künste Dresden (Højskole for billedkunst i Dresden) året efter. Han blev medlem af Dresden- secession mens han var ekspressionistisks inspirereret. Efter at have mødt George Grosz, som var Dadatilhænger, begyndte han at lægge collage-elementer ind i sine værker. Disse blev udstillet i den første Dada-udstilling i Berlin. Parallelt dermed udstillede på den tyske ekspressionistudstilling i Darmstadt.

Efterhånden udviklede han en teknik med at påføre et tyndt, gennemsigtigt lag maling (lasurfarve)), oliefarver over en temperaundermaling. Enkelte af malerierne blev omstridt, men han solgte en del. Han deltog i Neue Sachlichkeit udstillingen i Mannheim i 1925, sammen med blandt andre: George Grosz, Max Beckmann, Heinrich Maria Davringhausen og Rudolf Schlichter. Både han og Grosz var samfundskritiske, og malede mange scener om livets bagsider, som prostitution, tiggende krigsinvalider, udslidte ældre og døden. Sådan set skildrer han noget af det samme som man finder i Erich Maria Remarques antikrigsroman Intet nyt fra Vestfronten.

Han fik et professorat i kunst ved Dresden-akademiet i 1927, men blev erklæret entartet og frataget sin stilling efter den nationalsocialistiske magtovertagelse. Hans maleri Skyttergraven og Krigskrøblinger blev udstillet til skræk og advarsel og senere brændt. Mange af hans værker registreret som beslaglagt. 

Efter en tid i eksil, blev han tvunget ind i den officielle nationalsocialistiske kunstorganisation, men fik kun lov til at male landskabsmalerier. Han malede alligevel et og andet allegorisk maleri med kritik af den nye tids idealer. Han blev arresteret og anklaget for komplot mod Hitler i 1939, men senere løsladt. 

I slutningen af krigen blev han indsat i Volkssturm, og sendt til Frankrig, hvor han blev taget til fange af franskmændene. Han kom til en lejr i Colmar i Alsace, hvor mange af de 6000 krigsfanger døde. I lejren fik han lov til at arbejde som kunstner. Han blev løsladt i februar 1946 og vendte tilbage til Hemmenhofen. Efter krigen opholdt han sig regelmæssig i Dresden, som nu var en stærkt udbombet by. Det inspirerede ham til at lave religiøse allegorier, og han fortsatte med at male billeder af krigens lidelser. I Dresden havde han et atelier og elskerinden Käthe König og deres fælles datter, mens hans kone Martha og deres tre børn stadig boede i det store hus i Hemmenhofen..
Blandt hans mest kendte billeder er triptykonet Metropolis (1928) og Porträt die Journalistin Sylvia von Harden (1926).

Værker 
(Da billederne overvejende befinder sig i tyske samlinger, er titlerne ikke oversat)
 
 1914 – „Selbstbildnis als Soldat“ Kunstmuseum Stuttgart
 1914 – „Selbstbildnis mit Artillerie-Helm“ Bagsiden af "Selbstbildnis als Soldat Kunstmuseum Stuttgart
 1915 – „Selbstbildnis als Mars“ Städtische Kunstsammlung Freital
 1920 – "Streichholzhändler I" Staatsgalerie Stuttgart
 1921 – „Bildnis der Eltern“, Kunstmuseum Basel
 1922 – „An die Schönheit“ Von der Heydt-Museum, Wuppertal
 1923 – „Bildnis Karl Krall“, Von der Heydt-Museum, Wuppertal
 1923 – „Bildnis Frau Martha Dix I“, Kunstmuseum Stuttgart
 1924 – „Der Krieg“, Zyklus aus fünfzig Radierungen
 1924 – "Die Eltern des Künstlers II" Sprengel-Museum, Hannover
 1925 – „Bildnis der Tänzerin Anita Berber“, Kunstmuseum Stuttgart
 1926 – „Schützengraben“, verschollen (destruert)
 1926 – „Porträt der Journalistin Sylvia von Harden“, Musée National d'Art Moderne, Paris

 1926 – „Der Kunsthändler Alfred Flechtheim“, blandingsteknik på tre, 120 x 80 cm, Neue Nationalgalerie, Berlin
 1926 – "Der Streichholzhändler II", Kunsthalle Mannheim
 1928 – Triptychon „Großstadt“, Kunstmuseum Stuttgart
 1932 – Triptychon „Der Krieg“, Galerie Neue Meister, Dresden
 1933 – „Die sieben Todsünden“, Staatliche Kunsthalle Karlsruhe
 1933 – „Die Tänzerin Tamara Danischewski“, Kunstmuseum Stuttgart
 1934 – "Der Triumph des Todes", Kunstmuseum Stuttgart]
 1935 – „Waldrand mit Buche“, Galerie Michael Haas Berlin
 1936 – „Flandern“, Neue Nationalgalerie, Berlin
 1939 – „Der heilige Christophorus“, Otto-Dix-Haus Gera
 1947 – "Selbst als Kriegsgefangener", Kunstmuseum Stuttgart
 1962 – "Grosse Kreuzaufrichtung" Stadtkirche Sankt Johannes (Bad Saulgau)
 Arbejder på papir – Staatliche Graphische Sammlung München, Städtische Galerie Albstadt, Kunstmuseum Stuttgart

Otto Dix døde i Singen, Tyskland, i 1969. Hans grav befinder sig på kirkegården i Hemmenhofen ved Bodensøen.

Referencer

Eksterne henvisninger og kilder 

 Otto Dixs liv og arbejde (engelsk)
 Otto Dix - krigens maler
 Otto Dix. DER KRIEG ("WAR") The Dresden Triptych (tysk og engelsk)
 Otto Dix, German artist
 Einblicke in die Ausstellung "Otto Dix und die Neue Sachlichkeit"

Malere fra Tyskland